Մայրաքաղաքի մի քանի համայնքներում սպասվող թաղապետի ընտրությունները խոստանում են լինել մեղմ ասած, աղմկահարույց։ Այդ համայնքներից է Դավիթաշենը, որտեղ պայքարը թաղապետի աթոռի համար տեղի է ունենալու գործող թաղապետ Սուրիկ Ղուկասյանի եւ այդ համայնքի նախկին թաղապետ Ռուբեն Գեւորգյանի միջեւ։ Զարմանալի զուգադիպությամբ թե՛ գործող, եւ թե՛ նախկին թաղապետերը հարյուր տոկոսանոց վստահությամբ պնդում են, որ իրենց հաղթանակն ապահովված է: Ու եթե գործող թաղապետին սատարում է ՀՀԿ-ն եւ «Նիգ-Ապարանը», իսկ օրերս էլ նրան սատարելու հայտարարությամբ հանդես է եկել «Ոգու փորձության» ղեկավար Հակոբ Հակոբյանը, ապա Ռուբեն Գեւորգյանը պնդում է, որ եթե անգամ գործող թաղապետին սատարի Կոլոմբոսը, ինքը հաղթելու է: Ուստի երեկ մեր զրույցը Ռուբեն Գեւորգյանի հետ այն մասին էր, թե ինչպե՞ս է ինքը հաղթելու: